b'\n_START_ARTICLE_\nDoppelg\xc3\xa4nger\n_START_PARAGRAPH_\nUn doppelg\xc3\xa4nger  - o dublur\xc4\x83 este un aspect asem\xc4\x83n\xc4\x83tor non-biologic sau dublu al unei persoane vii, uneori portretizat ca un fenomen fantomatic sau paranormal \xc8\x99i v\xc4\x83zut de obicei ca aduc\xc4\x83tor de ghinion. Alte tradi\xc8\x9bii \xc8\x99i povestiri echivaleaz\xc4\x83 un doppelg\xc3\xa4nger cu un geam\xc4\x83n r\xc4\x83u. \xc3\x8en vremurile moderne, termenul de geam\xc4\x83n str\xc4\x83in este ocazional folosit. Cuv\xc3\xa2ntul "doppelg\xc3\xa4nger" este adesea folosit \xc3\xaentr-un sens mai general \xc8\x99i neutru, \xc8\x99i \xc3\xaen argou, pentru a descrie orice persoan\xc4\x83 care seam\xc4\x83n\xc4\x83 fizic cu o alt\xc4\x83 persoan\xc4\x83.\n_START_SECTION_\nMitologie\n_START_PARAGRAPH_\nVorbitorii de limb\xc4\x83 englez\xc4\x83 au aplicat recent acest cuv\xc3\xa2nt german la un concept paranormal. Francis Grose, \xc3\xaen Glosarul provincial din 1787 a folosit termenul "fetch", definit ca "apari\xc8\x9bie a unei persoane care tr\xc4\x83ie\xc8\x99te". Cartea lui Catherine Crowe despre fenomene paranormale, The Night-Side of Nature (1848) a ajutat la popularizarea cuv\xc3\xa2ntului german. Cu toate acestea, conceptul de alter ego \xc8\x99i spirite duble ai ap\xc4\x83rut \xc3\xaen folclor, mituri, concepte religioase \xc8\x99i tradi\xc8\x9bii ale multor culturi din istoria omenirii.\n_START_SECTION_\nExemple \xc3\xaen via\xc8\x9ba real\xc4\x83\n_START_PARAGRAPH_\nIzaak Walton a sus\xc8\x9binut c\xc4\x83 poetul metafizic englez John Donne a v\xc4\x83zut doppelg\xc3\xa4ngerul so\xc8\x9biei sale \xc3\xaen 1617 la Paris, \xc3\xaen aceea\xc8\x99i noapte c\xc3\xa2nd a avut loc moartea fiicei lor nen\xc4\x83scute. _NEWLINE_Johann Wolfgang von Goethe, un dramaturg german, a descris o experien\xc8\x9b\xc4\x83 \xc3\xaen autobiografia sa Dichtung und Wahrheit, \xc3\xaen care el \xc8\x99i dublura sa au trecut c\xc4\x83lare unul pe l\xc3\xa2ng\xc4\x83 cel\xc4\x83lalt.\n_START_SECTION_\nExemple \xc3\xaen literatur\xc4\x83\n_START_PARAGRAPH_\n\xc3\x8en plus fa\xc8\x9b\xc4\x83 de descrierea dublului doppelg\xc3\xa4nger ca o contrapondere a sinelui, drama lui Percy Bysshe Shelley, Prometheus Unbound, face referire la \xc3\xaent\xc3\xa2lnirea lui Zarathustra cu "propria sa imagine merg\xc3\xa2nd pe jos prin gr\xc4\x83din\xc4\x83". _NEWLINE_\xc3\x8en Elixirul Diavolului (1815), un om ucide fratele \xc8\x99i mama vitreg\xc4\x83 a iubitei sale prin\xc8\x9bese, apoi \xc3\xae\xc8\x99i g\xc4\x83se\xc8\x99te doppelg\xc3\xa4ngerul condamnat la moarte pentru aceste crime \xc3\xaen locul lui \xc8\x99i \xc3\xael elibereaz\xc4\x83 numai pentru ca doppelg\xc3\xa4ngerul s\xc4\x83 o ucid\xc4\x83 pe iubita sa. Acesta a fost unul din romanele timpurii ale lui Ernst Theodor Amadeus Hoffmann. _NEWLINE_Romanul lui Feodor Dostoievski, Omul dedublat (1846), prezint\xc4\x83 doppelg\xc3\xa4ngerul ca o personalitate opus\xc4\x83 care exploateaz\xc4\x83 deficien\xc8\x9bele personajului principal de a-\xc8\x99i prelua via\xc8\x9ba. \xc3\x8en Cobor\xc3\xa2rea \xc3\xaen iad (1939) de Charles Williams, personajul Pauline Anstruther \xc3\xae\xc8\x99i vede propriul doppelg\xc3\xa4nger toat\xc4\x83 via\xc8\x9ba ei. Povestea lui Clive Barker "Human Remains" din colec\xc8\x9bia Books of Blood  este o poveste de dragoste, iar motivul doppelg\xc3\xa4nger este un exemplu de fic\xc8\x9biune gotic\xc4\x83. _NEWLINE_\xc3\x8en cartea lui Stephen King, The Outsider, antagonistul este capabil s\xc4\x83 foloseasc\xc4\x83 ADN-ul persoanelor fizice pentru a deveni copia lor perfect\xc4\x83 printr-o capacitate \xc8\x99tiin\xc8\x9bifico-fantastic\xc4\x83 de a se transforma fizic. Aluzia la faptul c\xc4\x83 este un doppelganger este f\xc4\x83cut\xc4\x83 de un grup care \xc3\xaencearc\xc4\x83 s\xc4\x83-l opreasc\xc4\x83 din a ucide din nou. Grupul discut\xc4\x83, de asemenea, alte exemple despre al\xc8\x9bi doppelgangeri fictivi despre care se presupune c\xc4\x83 au ap\xc4\x83rut pe parcursul istoriei pentru a oferi un anumit context.\n_START_SECTION_\nExemple \xc3\xaen film\n_START_PARAGRAPH_\nActorul englez Roger Moore joac\xc4\x83 un b\xc4\x83rbat b\xc3\xa2ntuit de un doppelganger, care \xc3\xaei apare  dup\xc4\x83 o experien\xc8\x9b\xc4\x83 aproape de moarte, \xc3\xaen Omul care s-a b\xc3\xa2ntuit singur (The Man Who Haunted Himself, 1977) regizat de Basil Dearden. _NEWLINE_Filmul lui Jordan Peele Noi (2019) arat\xc4\x83 cum familia Wilson a fost atacat\xc4\x83 de dublurile lor cunoscute sub numele de "Tethered". _NEWLINE_\xc3\x8en filmul lui Richard Ayoade, Double, bazat pe romanul lui Feodor Dostoievski cu acela\xc8\x99i nume, un om este tulburat de un doppelg\xc3\xa4nger care este angajat la locul s\xc4\x83u de munc\xc4\x83 \xc8\x99i \xc3\xaei afecteaz\xc4\x83 via\xc8\x9ba sa personal\xc4\x83 \xc8\x99i profesional\xc4\x83. _NEWLINE_Animatorul Jack King a creat un doppelganger pentru Donald Duck \xc3\xaen Donald\'s Double Trouble (1946), \xc3\xaen care dublura sa vorbe\xc8\x99te engleza perfect inteligibil\xc4\x83 \xc8\x99i este bine crescut. _NEWLINE_Ethan \xc8\x99i Sophie g\xc4\x83sesc dublurile lor \xc3\xaen The One I Love (2014) de Charlie McDowell._NEWLINE_Droopy are un geam\xc4\x83n identic \xc3\xaen Droopy\'s Double Trouble (1951).\n_START_SECTION_\nAplica\xc8\x9bii \xc8\x99tiin\xc8\x9bifice\n_START_PARAGRAPH_\nCriminologii g\xc4\x83sesc o aplica\xc8\x9bie practic\xc4\x83 \xc3\xaen conceptele de familiaritate \xc8\x99i similitudine facial\xc4\x83, datorit\xc4\x83 cazurilor de condamn\xc4\x83ri gre\xc8\x99ite, bazate pe m\xc4\x83rturia martorilor oculari. \xc3\x8entr-un caz, o persoan\xc4\x83 a petrecut 17 ani \xc3\xaen spatele gratiilor, refuz\xc3\xa2nd \xc3\xaen mod persistent orice implicare \xc3\xaen crima de care a fost acuzat. El a fost eliberat \xc3\xaen cele din urm\xc4\x83 dup\xc4\x83 ce a fost g\xc4\x83sit cineva care avea o asem\xc4\x83nare izbitoare \xc8\x99i acela\xc8\x99i nume.'